lflage/wiki-talks huggingface dataset:
Vita:Igekötő

message: A kínaiban hol van igekötő? --Losangelesikunparaszt vita 2014. március 21., 19:05 (CET)

message: mi az, hogy "igekötők listája" ... "stb." ?!
tudja valaki hogy mi lenne a komplett lista forrása?
thread_title:  stb. 

message: Az OH.-ban nincs az igekötők között:
(1.)
belül, együtt, elé, felé, fölé, hátul, kívül, közé, mögé, sorba
valamint:
bent, fent: így nem igekötő, csak nn-nel a végén
kinn, kint: nem igekötő, csak a benn, fenn hatására tévedhetett el a lista készítője
(2.)
észre, közzé, utol: igekötőként viselkedik, de csak egy igével alkot összetételt, ezért nem igekötő
Az (1.) csoportot törlöm, remélem, hogy egyetértenek majd a szerkesztők.
És egy kivétel:
tovább: ez az OH.-ban nincs az igekötők listájában, de a szótárában "ik." is, és az AkH. is hozza igekötőként (is)
(tehát jó, hogy itt is szerepel)
thread_title:  hibák a felsorolásban
Vita:A Gyűrű teljes története

message: Mintha lenne már feldolgozás:
* A Hatalom Gyűrűi 
* A Gyűrűk Ura cselekménye - 
* Másodkor (Középfölde) – ebben a A Hatalom Gyűrűinek kovácsolása és a következő szakaszok leírják a történetet. L.még: Celebrimbor. Pkunkpošta 2014. március 21., 23:52 (CET)

message: a 2018 áprilisában lefolytatott törlési megbeszélés eredményeképpen.– Szilas vita 2018. május 16., 15:52 (CEST)
thread_title:  A törlési megbeszélés eredménye: törölve
Vita:Windows 10

message: Jó lenne, kibővíteni a cikket mert egy csonk cikkről beszélünk. Részletesebben leírni mindent! – 188.6.132.65 (vita) 2015. szeptember 26., 12:43 (CEST)
replies: text: Tedd meg! Ha kibővíted – természetesen az irányelveknek megfelelően, forrással –, akkor biztos lesz egy járőr, aki jóváhagyja. --Tacsipacsi vita 2015. szeptember 26., 23:51 (CEST)
Látom, van itt pár kolléga, aki reszelgeti, bővítgeti. Jó lenne kiemelt közeli szintre felhozni idővel. Én már elkezdtem az újdonságokkal, ahogy eszembe jutnak. Az angol cikket kellene lefordítani, de ehhez egyedül kevés vagyok. Ha meg tudunk egyezni, hogy ki-ki melyik témakört vállalná, tudnánk is vele haladni.
– Exxaghost vita 2018. május 9., 21:43 (CEST)
thread_title:  Cikk bővítés 

message: Láttam, hogy az első kiadás dátumához ki van téve a következő:
 23:53:38 (UTC)
Mi az oka ennek, ill. van-e forrás? Alfa-ketosav vita 2019. július 11., 21:07 (CEST)
thread_title:  Forrás az időre?
Fájlvita:M0 térkép.png

message: Tudomásom szerint az M7-M5 szakaszon már teljesen kiépült az autópálya keresztmetszet, holott ez a szakasz még mindig (narancs-kék) kockázott. Ezt végig be kellene kékíteni! Nemezis vita 2014. március 22., 14:25 (CET)
thread_title:  M0-felújítása
Vita:Sat-Okh

message: Ennek mi köze van az íróhoz? Menzel kifejezettel Sat-Okhkal kapcsolatban mondta ezt bárhol is? Ha igen, azt jelölni kell, ha nem, akkor az idézetnek nem sok köze van a szócikkhez, elfogulttá teszi, a cikkíró magánvéleménye. Xiaolong   Üzenő  2014. május 13., 10:59 (CEST)
thread_title:  Menzel-idézet
Vita:Október 17.

message: Töröltem az alábbi eseményt:
* 1945 – Juan Perón Argentína diktátorává válik.
Ellentmondásban van a róla szóló cikkel. Ezen a napon szerveztek tüntetést a börtönben lévő Perón mellett, ami viszont nem olyan világesemény, hogy meg kellene tartani. --Porrimaeszmecsere 2014. március 23., 22:29 (CET)
thread_title:  Hibás adat
Fájlvita:Hagyó Miklós.jpeg

message: Egyértelműen jogosult szerzői jogvédelemre, és természetesen engedélyköteles, amelyet a szerzői jog tulajdonosától kell beszerezni. Hungarikusz Firkász Ide írkássz! 2014. március 24., 14:07 (CET)
thread_title:  Licenc vitatása
Vita:William Adams

message: Egy alapos átfésülés nem ártana, stilisztikailag, helyesírásilag, a tagmondatok közé, és különösen az aki elé vessző szükséges, és az idegen szavakat is magyarítani kellene, pl. navigátor, magyarul hajós. Ezek kiragadott példák, de ha szúrópróbaszerűen talál többet az ember, akkor az egész szöveget át kell olvasni szakértő szemmel.Peadar vita 2018. január 27., 21:24 (CET)
thread_title: Lektor
Vita:Karmelita kolostor

message: Mit gondoltok nem kellene ezt a szócikket átneveznünk Karmelita kolostorra? És a Várszínházi részt mint a szócikk részét meghagyni? Végülis a színház megszűnt az épületben a miniszterelnöki kabinet dolgozik. És a Fehér Ház mintájára hivatalos nevet is kapott. Karmelita kolostor néven. – Professor Oogway vita 2019. szeptember 2., 17:22 (CEST)
replies: text: Ez a szócikk így eléggé zavaros lett. Véleményem szerint a Miniszterelnökségi Hivatal költözött be az egykori Karmelita kolostor épületébe, vagyis azt az épületet használják, amit korábban a karmelitáknak (is át-)építettek. A Karmelita elnevezés megtévesztő, ráadásul hívhatnák Ferencesnek vagy Jezsuitának is, hiszen ha az épület történetét figyelembe vesszük ezek az elnevezések is ilyen alapon helytállóak lehetnének (nem is beszélve a török kori mecsetről, vagy arról, hogy a karmelita korszak után kaszinó is működött itt, és később raktárként is használták az épületet...) Helyesen most már Miniszterelnökségnek kellene hívni. A Várszínháznak külön szócikk kellene, mert az nem azonos a Karmelita kolostorral. A Várszínház az épületkomplexumból csak az egykori templommal hozható összefüggésbe. (Az intézmény(ek)ről és az épület(ek)ről ezt a szócikket át kellene dolgozni, vagy külön szócikkekben kellene tárgyalni, de ha már így együtt vannak, akkor a szócikket másképpen kellene elnevezni, például: Karmelita kolostor és templom (Budapest) – Várszínház (Budapest) vagy Karmelita kolostor (Budapest) – Várszínház (Budapest) – Miniszterelnökség vagy Karmelita kolostor – Várszínház (Budapest) és hozzá kapcsolódó oldalként a Miniszterelnökség)– Batula8649 vita 2021. április 17., 16:37 (CEST)
thread_title:  Karmelita kolostor
Vita:Hikikomori

message: Jó lenne erre több forrást felvonultatni, egyetlen mangával foglalkozó magazin állításaira alapozni számomra nem meggyőző. Pláne a magyar magazinírói színvonalat ismerve, nem egy popkultúrális magazint kellene pszichológiai betegségek fő forrásának megtenni. Szerintem. Xiaolong   Üzenő  2014. március 24., 22:06 (CET)
replies: text: Elsősorban társadalmi jelenségről van szó, nem pszichológiai betegségről (az a kiváltó okok közé van spekulálva). Egyébként angolul sem szerencsés a forrásolás kérdése, mert egyszerűen a nyugati tudóstársadalom nem igazán foglalkozik a témával, és itt jön be a popkultúra meg a tömegmédia, mint forrás. --Rev L. Snowfox vita 2014. március 29., 03:53 (CET)
thread_title: Forrás
Vita:Hadics László

message: A szakaszban szó sincs Hadics Lászlóról, ellenben egy játékokat és cédéket forgalmazó reklámoldalról igen. Az egész szakaszt törölni kéne, mert ez a tartalom nem enciklopédiába való. Pkᑌᘗᖾᐁᐧᐦᑕᒪᑫᐃᐧᐣ 2023. június 13., 13:28 (CEST)
thread_title:  Magyar Rádió szakasz
Vita:A legnagyobb tömegű fekete lyukak listája

message: A számok írásmódját javítani kell a magyar helyesírás szabályai szerint. Abban nem megengedett a "21,000,000,000" és hasonló alak. misibacsi*üzenet 2014. április 5., 11:03 (CEST)
Hajrá! Ess neki! Engem nem fog zavarni, ha a nem pontos szerkesztéseimet pontosítod. Sőt, örülök neki! Kovácsjózsi vita 2014. április 5., 11:08 (CEST)
thread_title:  Számok írásmódja
Vita:Macskamesék – Pussy-cat elrablása

message: Jegyzetként a gyakorikerdesek.hu oldalon föltett kérdés szerepel – ez valami vicc? --Pkᑌᘗᖾᐁᐧᐦᑕᒪᑫᐃᐧᐣ 2015. június 2., 07:42 (CEST)
thread_title:  Gyakorikerdesek
Vita:Trappista sajt

message: Ehhez a mondathoz (ami sajnos stimmel): „A legnépszerűbb sajt Magyarországon, az ország sajtforgalmának 70 százalékát adja.” A Magyarországon készített trappista – nem trappista és nem sajt. Csak úgy néz ki. OsvátA Palackposta 2014. március 26., 11:46 (CET)
replies: text: Ezek szerint hasonlít a málnaízű szörphöz.   Andrew69.   2014. március 26., 12:27 (CET)
replies: text: : Tappista sajtnak trappista csak nem az igazi trappisták által készített Port Salut sajt... JSoos vita 2015. augusztus 30., 22:17 (CEST)
thread_title:  Megjegyzem
Vita:Hot dog

message: Csak szólok, hogy Budapesten először az Astoria grill utcai standján kezdték el árulni, valamikor 1983 körül. Valami hat forint körül volt az ára, nem volt olcsó... Akkor még egy speciális egyenes kiflibe tették, a felszúrós módszerrel. Mivel igen népszerű volt, rengetegen elkezdték utánozni, de később már többnyire félbevágott, szikkadt óriáskiflivel, kétesebbnél kétesebb virslikkel. A minőség ezután gyorsan elérte az ehetetlen szintet. – Livvyfan vita 2016. szeptember 20., 21:16 (CEST)
replies: text: :Erre valami forrás jó lenne. Oké, hogy te így emlékszel rá, de emlékezhetsz rosszul is. :) Xia  Üzenő  2016. szeptember 21., 12:10 (CEST)
replies: text: :: Forrás nincs, ezért írtam ide és nem a cikkbe. Az Astoria tuti, az év már nem, akár 79 is lehetett. Az ár is csak kb. Egy támpont van, ez csak azután lehetett (de nem rögtön), hogy megnyitották az Astoria Grill Internacionált a szálloda Múzeum körúti utcai frontján. Az árus pultja rögtön a múzeum körúti aluljáró lépcsője mellett volt. Sajnos forrás nincs, Google sem tud róla. Görög Rudolf, az akkori konyhafőnök ma is él és a szakmában működik, ő biztos tudná. Na mindegy, bizonyíthatatlan, de ahogy Boborján mondta, attól még úgy van:) – Livvyfan vita 2016. szeptember 21., 13:01 (CEST)
Nagyjából én is így emlékszem. – Pagony foxhole 2016. szeptember 21., 13:04 (CEST)
thread_title:  Hot dog nálunk
Vita:Alkoholos ital

message: Kellene néhány szó az alkohol egészségkárosító hatásáról, mert ez így inkább reklámja az alkoholos italok fogyasztásának. Már a régiek is tudták az alkohol egészségkárosító voltát: „Ha a borlangos mérgezés idült, akkor az állatoknál ugyanazon tünetek lépnek fel, melyek az embernél észlelhetők. (Académie des sciences. 1869, april 5”)– Inritter vita 2018. október 18., 19:25 (CEST)
"[N]arkotikus hatása van", "[a] részegség elmúlását általában másnaposság követi", "[a]z alkohol egyaránt okozhat pszichés és fizikai függőséget, melyet alkoholizmusnak nevezünk" – gondolom ezek azok a csábító elemek, amiktől szerinted „inkább reklámja az alkoholos italok fogyasztásának”, mert egyeseknek ez is csábító lehet, de más népszerűsítő állítást nem nagyon találtam a szócikkben. Egyébként tényleg elférne egy szakasz a káros hatásairól, de a témával részleteiben Az alkohol hatásai az emberi szervezetben szócikk foglalkozik. – Phoney vita 2018. október 19., 09:23 (CEST)
A sejtmérges megállapítás hivatkozása forrásként minősíthetetlen. Érdemes lenne felülvizsgálni! 
replies: text: Van itt sok olyan állítás, amit felül kellene vizsgálni. A narkotikus hatás farmakológiai értelemben igaz. De a narkotikumok nem kábítószerek. Pharmattila vita 2021. március 17., 00:41 (CET)
thread_title:  Egészségkárosítás 

message: Az alkohol (etanol) nincs rajta a 66/2012. (IV. 2.) Kormányrendeletben felsorolt kábítószerek listáján, ahogy nincs rajta a New Yorkban az ENSZ-ben aláírt  New-York-i 1961. március 30-án kelt nemzetközileg,( így a magyar jogban is) elfogadott Egységes Kábítószer Egyezmény listáján. Farmakológiai szempontból sem nevezhető annak. 
Ha az alkohol kábítószer lenne akkor a kefir és a kumisz (és sok más élelmiszer) is az lenne.
A cikk forrásként megadott eredeti szakirodalmi utalásaiban sem említik kábítószernek az etanolt.  Ha már forrást használ valaki, akkor illő lenne az eredeti forrást is elolvasni és nem  kétes fordítású és szándékú weboldalak dilettáns szerkesztőinek süketségeit itt referenciaként megadni. 
A Lancet-ből átvett  ábrát kivettem a cikkből, mert az nem támasztja alá az itteni állításokat. El kell olvasni és helyesen kell fordítani. 
Véleményem szerint a cikk “Egészségre gyakorolt hatásuk” szakaszának nem itt a helye.  Ezzel nem azt mondom, hogy ne lenne nagyon fontos. Csak át kell írni és nem ide, az italokhoz tenni. Addig is a sablont kitettem. Kábítószer kategóriát megszüntettem. Pharmattila vita 2021. március 17., 00:31 (CET)
thread_title: Az alkohol nem kábítószer
Vita:101E busz (Budapest)

message: Tomcsy visszavonta a szerkesztésemet, amiben belebiggyesztettem az M betűt a a Kelenföld vasútállomás nevébe, azzal, hogy „folyószövegben nem M-ezünk”. Ezt én készséggel el is fogadnám, és magam sem írtam volna bele a szövegbe, ha a BKK honlapján nem 43-szor lenne így, ebből túlnyomórészt folyószövegben, és van ragozott alak is! (Igaz, alanyesetben 8-szor M nélkül fodul elő.)
Tekintve, hogy az alapelv a referenciahűség, véleményem szerint (még ha nem is szeretem), innentől – újabb intézkedésig – ez a megálló neve. (Ld. pl. „ Az Etele térről (Kelenföld vasútállomás M) a hetes buszcsalád...”). Bazsola vita 2014. március 26., 16:44 (CET)
replies: text: Wikipédia:Közlekedésműhely/Viszonylatokról szóló cikkek általános formája, 1.11, nem kőbe vésett szabály, nincs tiltva, de a laikus számára nem biztos hogy érthető, hogy a folyószövegben mi az a nagy M betű. A referenciának is van ésszerű határa. Ez itt nem jó példa, de hiába ír egy forrás  csupa nagy kezdőbetűvel minden szót, ha a helyesírási szabály szerint rossz. Ebben az esetben az olvasás megkönnyítése a lényeg. -Tomcsy  üzenet 2014. március 26., 21:37 (CET)

text: Vagy az M betű helyett kiírjuk teljesen a metróállomás szót, a rövidítés úgyis ezt jelenti. -Tomcsy  üzenet 2014. március 26., 21:59 (CET)
thread_title:  „Kelenföld vasútállomás M” kérdése
Fájlvita:Sut a nap plakat.png

message: A plakátok engedélykötelesek, és nem filmkockák. Bencemac A Holtak Szószólója 2014. február 8., 10:29 (CET)

message: olyan régi hogy léte meghaladja a hozzá kapcsolódó jogokat. 
replies: text: Nem igazán. A plakátot Nemes Endre tervezte, mint ahogy az itt látható: . Nemes Endre 1909-1985 között élt, tehát a művei még nem számítanak közkincsnek, mivel a halála óta még nem telt el a 70 év. Hungarikusz Firkász Ide írkássz! 2014. február 20., 13:37 (CET)
thread_title:  a sut a nap plakát 

thread_title:  TMB
Vita:Schmitt Pál plágiumügye/Archív02

message: …pattintotta ki, amikor Schmitt lenyilatkozott saját diplomamunkájáról olvasott egy interjúkötetben…
Kiemelt státuszú cikkben utcai argó? (Amúgy csak én nem értem ezt a kifejezést, egyáltalán mit jelent itt?)
A lemondást az Országgyűlés elfogadta, így Schmitt Pál lett az első köztársasági elnök a Harmadik magyar köztársaság történetében, akinek hivataláról le kellett mondania.
Ez a mondat logikátlan: ő lett az első, aki hivataláról lemondott, nem szükségszerűen kellett lemondania.
--hhgygy óhaj, sóhaj, panasz? 2013. október 17., 20:06 (CEST)
A cikk még nem kiemelt. Épp itt az ideje a kisebb-nagyobb átnézéseknek, hogy ha kiemelt lesz, tényleg kiemelt színvonalú legyen, vagy ne legyen kiemelt. – LApankuš 2013. október 17., 20:21 (CEST)
replies: text: A kifogásolt kifejezéseket javítottam, most már szórendileg is jó. --Vander  vita 2013. október 18., 20:10 (CEST)
thread_title:  Lenyilatkozott és egyéb finomságok
Vita:2014-es Fiatal Zenészek Eurovíziója

message: Valahogy egységesíteni kellene a zeneszerzők nevének megjelenítését, mert ez nem valami jó, hogy egyszer a teljes neve, egyszer meg csak a vezetékneve van odaírva az adott zeneszerzőnek. D97v vita 2014. március 27., 20:35 (CET)
replies: text: Alapesetben a teljes nevüket írjuk ki, kivéve Magyarországnál, mert a jelentkezés úgy lett leadva, hogy csak a szerzőpárosok vezetéknevét tüntetik fel. Zsaron üzenet 2014. március 28., 13:08 (CET)
replies: text: :Mozart teljes nevét kiírtam, így már szerintem jó lesz az egész. D97v vita 2014. március 28., 14:25 (CET)
replies: text: ::És miért kell közismert szerzemények címét össze-vissza, mindenféle nyelven írni, csak magyarul nem, még véletlenül sem? Biztos, hogy ez a moldáv zeneszerző angol címet adott a zongoraversenyének? --Sir Morosus vita 2015. június 20., 19:10 (CEST)
thread_title: Untitled
Vita:CryptTalk

message: {{WPINFORMATIKA|besorolás=3|fontosság=2|szerkesztő=Pkunk|dátum=2023-09-25}}

message: A szerkesztő figyelmébe: [[Wikipédia:Reklám a Wikipédiában]]
[[Szerkesztő:Pkunk|Pkunk]][[Fájl:Mail in the bottle.jpg|25px|palack|link=Szerkesztővita:Pkunk]]<sup>[[Szerkesztővita:Pkunk|pošta]]</sup> 2014. március 28., 07:06 (CET)

message: * http://www.crypttalk.hu/#!features/chlv
** „A CryptTalk biztonságos hívás és azonnali üzenetküldés szolgáltatásokat nyújtó újgenerációs kommunikációtitkosító alkalmazás”
* http://www.crypttalk.hu/#!business-faq/cafa
** Az Arenim Technologies AB. független gyártó, amely csak vállalatok és magánszemélyek számára kínál szolgáltatásokat.
** A beszélgetés folyamata alapvető IT szaktudással azonnal ellenőrizhető
Pkunkpošta 2014. március 27., 22:42 (CET)
thread_title:  Másolmányok forrásai 

message: A cikk még mindig erősen reklámszagú. A cikkben szereplő mondatok továbbra is a termék honlapjáról való másolmányok – akkor meg fölösleges a wikipédia-cikk, hiszen elég elolvasni a termékoldalt. Pkunkpošta 2014. április 19., 11:24 (CEST)
thread_title:  Továbbra is másolmány
Vita:Violetta Castillo

message: a 2014 márciusában lefolytatott törlési megbeszélés eredményeképpen.--Szilas vita 2014. március 28., 10:08 (CET)
thread_title:  A törlési megbeszélés eredménye: törölve 

message: A cikkben rengeteg a téves információ és elírt nevek. "Violetta María Castillo"? Komolyan? Úgy nézem, ez egy fanon wikiából lett átvéve, ami egyáltalán nem tükrözi a valóságot. http://the-littile-world-of-spin-offs.wikia.com/wiki/Violetta_Maria_Castillo
A születési dátumát pedig úgy látszik, csak hasraütésre odaírta valaki, mivel az sem Martina Stoessel születési dátumával nem egyezik, sem Violetta valódi születési dátumával, ami a Studio 21-es jelentkezési lapján látható (ezt én is csak most tudtam meg): http://vignette3.wikia.nocookie.net/violetta/images/5/5a/Violetta_-_Fecha_de_Nacimiento.png/revision/latest?cb=20150325111452
Holnap majd elkezdem javítgatni. nyuszika7h vita 2015. július 10., 21:32 (CEST)
Nem tudom, hogy egyáltalán szükség van-e erre a cikkre, mert nem sok minden van benne, ami a sorozat cikkjében nincs, és egyáltalán nincsenek források. Egyszer már törölve lett. nyuszika7h vita 2015. július 10., 22:07 (CEST)
thread_title:  Átdolgozandó 

message: Lásd itt: Wikipédia:Törlésre javasolt lapok/Violetta Castillo (második jelölés) – Crimeavita 2020. december 22., 08:57 (CET)
thread_title:  A törlési megbeszélés eredménye (2020. december)
Vita:Antonio Cermeño

message: Minden külföldi forrás kétszeres világbajnoknak tartja, mert 1995 és 1997 között WBA kispehely, 1998 és 1999 között pehelysúlyban volt világbajnok. Ez így szerepel a magyar szócikkben. Még is a bevezetőben az szerepel, hogy tízszeres világbajnok. Mi alapján? Van egy forrás hozzá, de annak mi az alapja? A spanyol wiki cikke szerint is kétszeres világbajnok. Aki beírta, hogy tízszeres bajnok, az meg tudja mondani, hogy jön az ki? - Csurla vita 2014. március 28., 21:52 (CET)
Megoldódott. Apród vita 2015. július 5., 13:22 (CEST)
thread_title: Hányszoros világbajnok?
Vita:Fradi szurkolói kártya

message: Ilyen jellegű szurkolói kártyája csak a Fradinak van, legalábbis Magyarországon biztosan. Véleményem szerint nem reklámcélú az oldal, mivel a kártya ingyenes és ez az oldal inkább információt ad arról, hogy mi is ez valójában. Úgy gondolom, egy enciklopédia legfontosabb feladata,főleg a 21. században, hogy az embereket információval lássa el, arról, amit ők szeretnének tudni. A Google Analytics és Adwords statisztikáit látva pedig kijelenthető, hogy igen sokan keresik az "ftc szurkolói kártya" kifejezést, ami egyben létjogosultságot ad egy, a kártyáról és annak beszerzési módjáról szóló szócikknek a Wikipedia oldalon is. --Toot2820 vita 2014. március 29., 11:29 (CET)
replies: text: :reToot2820: Sajnos, összetéveszted a LEXIKON és a klub stb. honlapjának a szerepét.

text: Ha pl. valaki nem tudja, hogyan juthat a kártyához, milyen konkrét előnyei vannak stb. - akkor nem LEXIKONban kell keresnie, hanem a klub honlapján! A "beszerzési mód" (ez csak  köznyelven jelenti azt, hogy "hogyan, hol, mikor és mennyiért lehet beszerezni", valójában azt jelenti, hogy milyen módon, tehát vásárlással, nyereményként, ajándékba stb. lehet beszerezni).

text: Igaza van a törlési javaslat elindítójának abban, hogy az FTC-ről szóló szócikkben elég erről említést tenni.----Linkoman vita 2014. március 29., 11:40 (CET)
Az rendben van, ha átírom és egy rövid fejlécet hagyok meg a kártya leírásával és egyben az FTC szócikkére való utalással? --Toot2820 vita 2014. március 29., 12:47 (CET)
Átírtam és kivettem az oldalból a reklámízűnek mondott részt. Bízom benne, hogy így már megfelelő és nem kerül törlésre. Továbbá, feltöltésre került a Fradi szurkolói kártya kép is, ami az engedélyeztetésen is átesett. Szerettem volna beszúrni, de egyelőre nem tudtam. Meg tudjátok mondani az okát? Köszönöm, hogy időt szakítotok rá! --Toot2820 vita 2014. április 1., 18:01 (CEST)

text: A  törlési megbeszélési lap ettől még megmarad, részemről továbbra is gond a cikkel, hogy nem nevezetes, nincs szükség külön szócikkre. Ugyanezt a szöveget már a Fradi szócikke is tartalmazza. A képpel kapcsolatban akkor lesz rá engedély, ha az OTRS-kezelők kitették a kép vitalapjára az engedélyezés sablonját. --Tomcsy  üzenet 2014. április 1., 19:09 (CEST)

thread_title:  Törlési megbeszélés eredménye (2014. május)
Vita:Comforce Zrt.

message: A cég a Facebookon tette közzé: https://www.facebook.com/permalink.php?id=116005231777366&story_fbid=10152184578700428
A cikk szövege a cég honlapjáról származik, szinte módosítás nélkül. Pkunkpošta 2014. március 30., 15:29 (CEST)
thread_title:  Elkészült a Wikipédia-szócikkünk
Vita:Franciaország űrkutatása

message: "Az emberes űrrepülések elősegítése érdekében a NASA-val és a Szovjetunió Űrügynökségével kötöttek szerződést előbb (Jean-Loup Chrétien, majd Patrick Baudry űrszolgálata megnyitotta az utat." --Villanueva vita 2014. március 30., 15:52 (CEST)
thread_title:  Ezt nem értem
Vita:Iszkra–2

message: *" az űrállomás zsilipkamrájának segítségével", vagy
*"a Bajkonuri űrrepülőtérről (...) indítóállványról egy Proton–K (SL-13) hordozórakétával"?
Most melyik az igaz? Melyikre van forrás? --Rlevente  üzenet 2014. március 31., 20:24 (CEST)
thread_title:  Hogyan indították?
Vita:Allelopátia

message: Valaki email-en értesített ennek a vitalapnak a megkezdéséről, ami figyelmemet ismét felkeltette a témára és ösztökél, hogy járuljak hozzá a cikk kiegészítéséhez. LouisBB vita 2014. április 4., 14:31 (CEST)
thread_title:  Hozzájárulás a tartalomhoz
Vita:Tápanyag

message: Na, ez eléggé hülyén hangzik. Energiaszolgáltató az Elektromos Művek, a Gázgyár, a Távfűtő Művek. Na de a fehérje??? MZ/X vita 2019. január 16., 21:08 (CET)
replies: text: Én is ezen derültem kissé...--Linkoman vita 2019. január 16., 21:20 (CET)
thread_title:  [[Energiaszolgáltató]]